DUTA Protest: स्थाई नौकरी की माँग को लेकर डीयू के शिक्षकों का प्रदर्शन
दिल्ली विश्वविद्यालय शिक्षक संघ यानी डूटा के नेतृत्व में शुक्रवार को मंडी हाउस से मानव संसाधन विकास मंत्रालय तक विरोध मार्च निकाली गयी। इस मार्च में दिल्ली विश्वविद्यालय के विभिन्न कॉलेजों से आए हज़ारों शिक्षकों ने भाग लिया। शिक्षकों की माँग है कि सरकार अपने वायदों को पूरा करे और सभी एडहॉक शिक्षकों को Absorption यनी स्थायी करे। बीते कई दिनों से ये शिक्षक अपनी मांगों को लेकर विश्वविद्यालय परिसर में ही VC ऑफिस के बाहर हड़ताल पर बैठे थे। आपको बता दें कि प्रदर्शनकारी विश्वविद्यालय में सालों से पढ़ा रहे करीब 4,500 एडहॉक शिक्षकों को स्थाई नौकरी और मौजूदा स्थाई शिक्षकों को प्रमोशन देने जैसी माँग कर रहे हैं। इसके अलावा वाइस चांसलर को भी बर्खास्त करने की मांग हैं। प्रदर्शनकारियों को जंतर मंतर के पास ही रोक दिया गया, जिसके बाद शिक्षक वहीं बैठ गए। बाद में विरोध के तौर पर शिक्षकों ने संसद मार्ग थाने में अपनी गिरफ्तारी दी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva